Αντώνιος Ν. Λίτινας

Ο Αντώνιος Ν. Λίτινας (1905-1980), του Νικολάου, ήταν Έλληνας δικηγόρος και πολιτικός. Υπηρέτησε ως βουλευτής από το 1952 ως το 1953.

 Βιογραφία 
Γεννήθηκε στον νομό Ρεθύμνου και συγκεκριμένα στο χωριό Μέση το 1905 και έκανε νομικές σπουδές. Εργάστηκε ως δικηγόρος στο Ρέθυμνο και ως συμβολαιογράφος στην Αθήνα. Τη δεκαετία του '40 ανέπτυξε αντιστασιακή δράση.Μανώλης Γλέζος, Εθνική Αντίσταση 1940-1945, Στοχαστής, 2006, σελ. 1066, 1220

 Βουλευτής 
Πολιτεύτηκε για πρώτη φορά με το συνδυασμό Εθνικής Πολιτικής Ενώσεως (Κόμμα Βενιζελικών Φιλελευθέρων) το 1946 χωρίς να εκλεγεί, καθώς συγκέντρωσε 1.950 σταυρούς.Εκλογές 1946, Οι 1.538 πολιτευτές, 7 Μαΐου 2012, ανακτήθηκε στις 9 Αυγούστου 2020.

Εξελέγη βουλευτής Ρεθύμνης με 10.428 ψήφουςΛευτέρης Κρυοβρυσανάκης, ΟΙ 36 ΕΚΛΟΓΙΚΕΣ ΑΝΑΜΕΤΡΗΣΕΙΣ ΚΑΙ ΟΛΟΙ ΟΙ ΡΕΘΕΘΜΝΙΩΤΕΣ ΒΟΥΛΕΥΤΕΣ Τα 100 χρόνια 1915-2015 της συμμετοχής της Κρήτης στη Βουλή Μέρος Α', Ρεθεμνιώτικα Νέα, 24 Ιανουαρίου 2016, ανακτήθηκε στις 9 Αυγούστου 2020. στις εκλογές του 1952 με το κόμμα των Φιλελευθέρων. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 76, αρ. 608). Η εκλογή του ακυρώθηκε στις 19 Φεβρουαρίου 1953.Έπειτα από επαναληπτική εκλογή αντικαταστάθηκε από τον Γεώργιο Κ. Βουλγαράκη του Ελληνικού Συναγερμού. 

 Θάνατος 
Απεβίωσε συνταξιούχος συμβολαιογράφος σε ηλικία 75 ετών στην Αθήνα και κηδεύτηκε από τον ιερό ναό Αγίων Κωνσταντίνου και Ελένης στο νεκροταφείο Ζωγράφου στις 2 Δεκεμβρίου.Κηδείες, Τα Νέα, φύλλο 2ας Δεκεμβρίου 1980, σελ. 4. 

 Οικογένεια 
Ήταν παντρεμένος με την Μαρία (1912-1976Τα Νέα, φύλλο 4ης Μαρτίου 1976, σελ. 10.) και απέκτησαν παιδιά. Κατέλιπε επίσης μία εγγονή.

 Παραπομπές 

Κατηγορία:Βουλευτές Ρεθύμνου
Κατηγορία:Βουλευτές εκλεγμένοι με το κόμμα των Φιλελευθέρων